Преюдициално запитване, отправено от Rechtbank te Rotterdam (Нидерландия) на 18 май 2012 г. - Наказателно производство срещу EBS Le relais Nord-Pas-De-Calais
(Дело C-240/12)
Език на производството: нидерландски
Запитваща юрисдикция
Rechtbank te Rotterdam
Обвиняем в главното производство
EBS Le relais Nord-Pas-De-Calais
Преюдициални въпроси
При превоз на отпадъци с кораб от държава - членка на Европейския съюз (в случая Франция) към държава, по отношение на която Решението на ОИСР не се прилага (в случая Обединените арабски емирства), налице ли е "транзит" по смисъла на преди действащия2 и на сега действащия регламент относно превозите на отпадъци, ако по пътя си [корабът] акостира на пристанище на друга държава членка на Европейския съюз (в случая това на Ротердам)?
Различен ли би бил отговорът на първия въпрос, ако:
отпадъците са били складирани и/или трансбордирани на пристанището, и/или
отпадъците са били свалени на сушата, и/или
вносът на отпадъци е бил деклариран пред митническите органи?
____________
1 - Регламент (ЕИО) № 259/93 на Съвета от 1 февруари 1993 година относно надзора и контрола върху превози на отпадъци в рамките на, за и от Европейската общност (ОВ L 30, стр. 1; Специално издание на български език, 2007 г., глава 15, том 2, стр. 161).
2 - Регламент (ЕО) № 1013/2006 на Европейския парламент и на Съвета от 14 юни 2006 година относно превози на отпадъци (ОВ L 190, стр. 1; Специално издание на български език, 2007 г., глава 15, том 16, стр. 172).